इसके साथ ही वर्षों से मिथ्या अपमानित आरोपों से लांछित और पीड़ित होते हुए भी मोदी एकनिष्ठ भाव से अपने राज्य का उत्थान करने में लगे रहे। जिसके फलस्वरूप आज गुजरात ‘गांधी’ से ज्यादा ‘मोदी’ के नाम से जाना जाने लगा है। शिक्षा, तकनीक, प्रशासन, सड़क, परिवहन, कृषि, पर्यावरण, आर्थिक, सामाजिक सभी स्तरों पर आज गुजरात अव्वल है। एक कमजोर राज्य आज शक्तिशाली राज्य बनकर उभरा है। ये सब पिछले 12 वर्षों में मोदी की कार्यकुशलता, बेहतर कार्यक्षमता का परिणाम रहा है जिसे मिथ्या आरोपों के हृदय आवरण से ढंकने में मोदी विरोधी पूरी तरह असफल रहे। और मोदी का कार्य ही उनका संवाद बन गया। यही कारण है कि अन्य राज्यों, प्रांतों, नगरों, कस्बों, गांवों की जनता मोदी के कार्यों की प्रगति पत्र से प्रभावित हुई।